"Spordipühapäev" on pärast suvist paus taas Vikerraadio eetris. Sel nädalal võtame mõistagi luubi alla Berliinis lõpule jõudvad Euroopa meistrivõistlused kergejõustikus.

Läbi aegade 24. Euroopa meistrivõistlused jäid sportlaskarjääri viimaseks suureks etteasteks kettaheite olümpiavõitjale Gerd Kanterile. Vanameistri lahkumine oli igati väärikas.

Lisaks kohapeal Berliinis tehtud intervjuudele pakume kuulamiseks ja kaasamõtlemiseks muljeid ka Tõrvast. Just selles väikses Lõuna-Eesti linnas kasvas üles odaviskaja Magnus Kirt, kes tänavustelt Euroopa meistrivõistlustelt toob koju pronksmedali.

Kuula Vikerraadio hooaja esimest "Spordipühapäeva", mis on eetris mõistagi pühapäeval, 12. augustil kell 18.10. Saadet toimetab Johannes Vedru.